Document ID: 31983R0302

*****
ΚΑΝΟΝΙΣΜΟΣ (ΕΟΚ) αριθ. 302/83 ΤΗΣ ΕΠΙΤΡΟΠΗΣ
της 2ας Φεβρουαρίου 1983
περί τροποποιήσεως του κανονισμού (ΕΟΚ) αριθ. 2931/81 περί αναστολής των τελωνειακών δασμών που εφαρμόζονται κατά την εισαγωγή στην Κοινότητα των Εννέα ορισμένων γεωργικών προϊόντων ελληνικής προελεύσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχωρήσεως της Ελλάδας, και ιδίως το άρθρο 64 παράγραφος 4 υπό β),
Εκτιμώντας:
ότι ο κανονισμός (ΕΟΚ) αριθ. 2931/81 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 2861/82 (2), ανέστειλε στο σύνολό τους ή εν μέρει τους τελωνειακούς δασμούς που εφαρμόζονται κατά την εισαγωγή στην Κοινότητα των Εννέα ορισμένων γεωργικών προϊόντων ελληνικής προελεύσεως·
ότι μπορούν να τύχουν της καθολικής ή μερικής αναστολής και νέα προϊόντα και ότι ο συντελεστής που εφαρμόζεται σε πολλά προϊόντα μπορεί να μειωθεί περισσότερο·
ότι πρέπει να τροποποιηθεί το παράρτημα του κανονισμού (ΕΟΚ) αριθ. 2931/81·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των επιτροπών διαχειρίσεως στον τομέα της γεωργίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2931/81 τροποποιείται ως εξής:
1. Η παράγραφος 2 του άρθρου 1 αντικαθίσταται από τις ακόλουθες παραγράφους 2 και 3:
«2. Εντούτοις, για τα προϊόντα που αναφέρονται στην παράγραφο 1, εφόσον η εφαρμογή των διατάξεων του άρθρου 64 παράγραφος 1 της πράξεως προσχωρήσεως της Ελλάδας ή άλλων κοινοτικών διατάξεων έχει ως αποτέλεσμα την επιβολή δασμού ύψους κατώτερου από εκείνο του δασμού που έχει ανασταλεί, τότε εφαρμόζεται ο πρώτος.
3. Τα προϊόντα ελληνικής προελεύσεως που υπάγονται στην κοινή οργάνωση αγοράς και δεν περιλαμβάνονται στο παράρτημα, γίνονται δεκτά χωρίς δασμούς όταν εισάγονται στην Κοινότητα των Εννέα.»
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 2 Φεβρουαρίου 1983.

Labels: 3
18
15
6